ШЕШІМ

Қазақстан Республикасы атынан

2015 жылғы 27 тамыз Атырау қаласы

Атырау облысының кәмелетке толмағандардың істері жөніндегі мамандандырылған ауданаралық соты құрамында төрағалык етуші судья Б.К.И., сот отырысының хатшысы болып М.К.А. отырып, Атырау қалалық прокурорының көмекшісі А.А., талап қоюшының өкілі К.Н.Б. (2015 жылғы 20 ақпандағы № 21 санды сенім хаты негізінде), жауапкер А.В.М қатысуларымен, сот ғимаратында ашық сот отырысында «Қалалық бөлім бөлімі» мемлекеттік мекемесінің (бұдан әрі – ММ) М. ата-аналық құқығын шектеу жөніндегі талап арызы бойынша қозғалған азаматтық істі қарап,

АНЫҚТАҒАНЫ

Талап қоюшы «Қалалық бөлім бөлімі» ММ-нің жауапкер М. ата-аналық құқығынан шектеуді сұраған талабында, жауапкердің кәмелетке толмаған балалары 10 тамыз 2004 жылы туылған М. және 08 шілде 2006 жылы туылған Э. Атырау облысы Білім беру басқармасының «Облыстық отбасы үлгісіндегі балалар ауылы және жасөспірімдер үйі» ММ-де 2015 жылғы 8 маусымнан бастап тәрбиеленіп жатқанын, оған дейін кәмелетке толмағандарды бейімдеу орталығында тәрбиеленгенін, қазіргі кезде жауапкер балаларын алудан бас тартып отырғанын ескеріп, М. ата-аналық құқығынан шектеуді сұраған.

Сот отырысында талап қоюшының өкілі К. талап арызды қолдап, жауапкердің ата-ана құқығынан шектеу кәмелетке толмаған балалардың мүддесіне қайшы келмейтінін, себебі жауапкер балаларының тәрбиесімен айналыспағанын және олардан бас тартып отырғанын, бұндай жағдайда жауапкерге балаларды беру олардың өмірі мен денсаулықтарына қауіпті екенін көрсетіп, талап қоюды қанағаттандыруды сұрады.

Сот отырысында жауапкер М. талап арызды мойындап, қазіргі балаларын балалар үйінен алуға мүмкіндігінің жоқ екендігін, оларды алудан бас тартатынын, себебі тұрақты табыс көзінің жоқтығын көрсетіп, талап арызды қанағаттандыруға қарсы еместігін көрсетті.

Сот, талап қоюшының өкілінің, жауапкердің түсініктерін, прокурордың талап арыз қанағаттандыруға жатады деген қорытындысын тындап, іс құжаттарын зерттеп, келесі тұжырымға келеді.

Атырау қаласының Әділет басқармасымен 10 тамыз 2004 жылы туылған М. берілген актілік жазбасы № 2707 санды туу туралы куәлігінде және 08 шілде 2006 жылы туылған М. берілген актілік жазбасы № 2181 санды туу туралы куәлігінде, олардың шешесі ретінде М., әкесі ретінде М. деп жазылған.

№ 4 нысандағы туу туралы анықтамаларында, әке туралы мәміметтер шешесінің айтуы бойынша жазылған деп көрсетілген.

Сот отырысында анықталғаны, Атырау қалалық әкімдігі жанындағы жасы кәмелетке толмағандардың құқықтарын қорғау жөніндегі комиссиясының 2015 жылғы 03 сәуірдегі қаулысымен, кәмелетке толмағандар 10 тамыз 2004 жылы туылған М. және 08 шілде 2006 жылы туылған М.. Атырау облысы Білім беру басқармасының «Облыстық отбасы үлгісіндегі балалар ауылы және жасөспірімдер үйі» ММ-нің тәрбиесіне беруді қаулы еткен.

Әкімшілік құқық бұзушылыққа тартылғаны жөніндегі анықтамаға сәйкес, жауапкер Қазақстан Республикасының Әкімшілік құқық бұзушылық туралы кодексінің (бұдан әрі - ӘҚБтК) 440-бабының 1,3-бөліктерімен алкогольдік ішімдіктерді ішкені үшін әкімшілік жауаптылыққа бірнеше рет тартылған.

Сонымен қатар, ӘҚБтК-нің 111-бабының 2-бөлігі (ескі редакция) және 127-бабының 2-бөлігімен кәмелетке толмаған балаларды тәрбиелеу және оқыту жөніндегі міндеттерді дәлелді себептерсіз орындамауына байланысты әкімшілік жауаптылыққа тартылған.

Осыған қоса, кәмелетке толмаған Э. мен Д. аттарына мектеппен берілген мінездемелерде, балалардың сабақ үлгерімдері төмен, киімдері гигиеналық талаптарға сай келмейтіні, сабақтарын оқымай дайындықсыз келетідері, анасының мүлдем балаларының тәрбиесімен айналыспайтынын, мектепке бірде-бір рет іздеп келмегені көрсетілген.

Бұдан басқа, жауапкер А. кәмелетке толмаған балаларын балалар үйіне бірде-бір рет іздеп келмеген.

Бұндай жағдайда, жауапкердің спирттік ішімдігін ішуге салынып, өзінің кәмелетке толмаған балаларын қараусыз қалдырып, оларды тәрбиелеу және оқыту жөніндегі міндеттерін орындамағаны расталады.

Сонымен қатар, жауапкер А. ата-аналық құқығынан шектеу жөніндегі талап арызды мойындап, ол жөнінде сотқа жазбаша түрде арызданған.

Қазақстан Республикасының азаматтық іс-жүргізу кодексінің (бұдан әрі –АІЖК) 193-бабының 4-бөлігінде, жауапкер талап қоюды мойындағанда және оны қабылдаған кезде сот мәлімденген талаптарды қанағаттандыру туралы шешім шығаратындығы көрсетілген.

АІЖК-нің 78-бабының 3-бөлігіне сәйкес, тараптың талабын немесе қарсылығын негіздейтін фактілерді екінші тараптың мойындауы ол тарапты осы фактілерді одан әрі дәлелдеу қажеттігінен босатады. Тарап мойындаған факті сот отырысының хаттамасына енгізіледі және оған фактіні мойындаған тарап қол қояды. Егер фактіні тану жазбаша өтініште баяндалған болса, ол іске қосып тігіледі.

Талап арызды мойындауы заңға қайшы келмейді, үшінші жақтардың, соның ішінде кәмелетке толмаған баланың мүдделері мен құқықтарына нұсқан келтірмейді, сондықтан сот талап арызды мойындауын қабылдайды.

Қазақстан Республикасының «Неке (ерлі-зайыптылық) және отбасы туралы» Кодексінің 70-бабының 1,2,3-бөліктеріне сәйкес, ата-аналар өз баласының денсаулығына қамқорлық жасауға міндетті, ата-аналар өз баласын тәрбиелеуге құқығы бар және осыған міндетті, бала тәрбиелеуші ата-аналар оның дене бітімі, психикалық, адамгершілік жағынан және рухани дамуына қажетті өмір сүру жағдайларын қамтамасыз ету үшін жауаптылықта болатындығы көрсетілген.

Осы Кодексінің 79-бабы негізінде, сот баланың мүддесiн ескере отырып, баланы ата-аналардан оларды ата-ана құқықтарынан айырмай алу жолымен ата-ана құқықтарын шектеу туралы шешiм шығаруы мүмкін. Егер баланың ата-аналарымен қалуы: 1) ата-аналарға байланысты емес мән-жайлар (психикасының бұзылуы немесе өзге де созылмалы ауыруы, ауыр мән-жайларға душар болуы) бойынша; 2) ата-аналардың мінез-құлқының салдарынан, бірақ бұл ретте ата-аналарды ата-ана құқықтарынан айыру үшін жеткілікті негіздер анықталмай, ол үшін қауіпті болса, ата-ана құқықтарынан шектеуге жол беріледі.

Бұндай жағдайда, сот жауапкер А. ата-аналық құқығынан шектеуге негіз болып, жауапкердің кәмелетке толмаған балаларының тәрбиеленуін, білім алуларын, дене бітімдерінің, психикалық, адамгершілік жағынан және рухани дамуларына қажеттi өмiр сүру жағдайларын қамтамасыз ете алмауы, оның спирттік ішімдіктерін ішуге салынғаны және балаларынан бас тартуы, сонымен қатар, бұл мән-жайлар жауапкердің балаларды асырап бағуға мүмкіндігінің жоқ екендігін айғақтап, балаларды жауапкердің тәрбиесінде қалдыру балалар үшін қауіпті деп есептейді.

Бұндай жағдайда, сот кәмелетке толмағандар Э.. мен Д. Атырау облысы Білім беру басқармасының «Облыстық отбасы үлгісіндегі балалар ауылы және жасөспірімдер үйі» ММ-де тәрбиеленулері және жауапкер А. ата-аналық құқығынан шектеу кәмелет жасқа толмаған балалардың мүдделеріне сай келеді деп есептейді.

Сондықтан, талап арыз қанағаттандырылуға жатады деген тұжырымға келеді.

Қазақстан Республикасының «Неке (ерлі-зайыптылық) және отбасы туралы» Кодексінің 79-бабы негізінде, егер ата-аналар өз мінез-құлқын өзгертпесе, қорғаншылық немесе қамқоршылық жөніндегі функцияларды жүзеге асыратын орган ата-ана құқықтарын шектеу туралы сот шешімі шыққаннан кейін алты ай өткен соң ата-ана құқықтарынан айыру туралы талап арыз беруге міндетті екендігі жауапкер А. түсіндірілу қажет.

Осы Кодексінің 80-бабының 4-тармағына сай ата-аналарының екеуінің де ата-ана құқытарынан шектелген жағдайда бала қорғаншылық және қамқоршылық жөніндегі функцияларды жүзеге асыратын органның қамқорлығына беріледі.

Сот отырысында кәмелетке толмағандар Э. мен Д. Атырау облысы Білім беру басқармасының «Облыстық отбасы үлгісіндегі балалар ауылы және жасөспірімдер үйі» ММ-не орналастырылғаны анықталған.

Сот, кәмелет жасқа толмағандар Э. мен Д. әкелері болмағандықтан, оларды қорғаншылық және қамқоршылық жөніндегі функцияларды жүзеге асыратын органның қамқорлығына беруді қажет деп санайды.

Сонымен қатар, Қазақстан Республикасының «Неке (ерлі-зайыптылар) және отбасы туралы» Кодексінің 78-бабы 1-бөлігіне сай, егер ата-аналар мінез құлқын, тұрмыс салтын және бала тәрбиесіне көзқарасын өзгерткен болса, сот олардың ата-аналық құқықтарын қалпына келтіруі мүмкін екендігі жауапкерге түсіндірілуге жатады.

Осы Кодексінің 79-бабының 5-тармағында, ата-ана құқықтарынан шектеу туралы iстi қарау кезiнде сот ата-ана ата-аналардан алимент өндiрiп алу туралы мәселенi шешетіні көрсетілген.

Қазақстан Республиксының Жоғарғы Сотының «Баланы тәрбиелеуге байланысты туындаған келіспеушіліктерді шешкен кезде соттың заңнамаларды пайдалануы туралы» 2000 жылғы 28 сәуіріндегі № 4 қаулысының 13-тармағына сәйкес, сот талап арыз келіп түспегендігіне қарамастан балаға алимент өндіріп алу туралы мәселені шешеді.

Осыған байланысты сот, жауапкер М. кәмелетке толмаған балалары Э. мен Д.. күтіп-бағуға, кәмелет жасқа толғанға дейін ай сайынғы табысы және (немесе) өзге де кірісінің үштен бір бөлігі алимент ретінде өндірілуге жатады деп есептейді.

АІЖК-нің 116-бабының 1-бөлігіне сәйкес, жауапкерден мемлекет кірісіне сот шығындары 991 теңге және алимент өндіру бойынша 1280 теңге өндіріп алуға жатады.

АІЖК-нің 217-219, 221 баптарын басышылыққа ала отырып сот,

ШЕШІМ ЕТТІ:

«Қалалық бөлім бөлімі» мемлекеттік мекемесінің М. ата-аналық құқығынан шектеу жөніндегі талабы қанағаттандырылсын.

М. кәмелетке толмағандар 10 тамыз 2004 жылы туған баласы Михаильцев Денис Владимировичке және 08 шілде 2006 жылы туған қызы М.Э.В қатысты ата-аналық құқығынан шектелсін.

Кәмелетке толмағандар 10 тамыз 2004 жылы туылған М.. және 08 шілде 2006 жылы туылған М. қорғаншылық және қамқоршылық жөніндегі функцияларды жүзеге асыратын органның қамқорлығына берілсін.

М. кәмелетке толмағандар 10 тамыз 2004 жылы туған баласы М. және 08 шілде 2006 жылы туған қызы М. күтіп-бағуға, 15 шілде 2015 жылдан бастап кәмелет жасқа толғанға дейін ай сайынғы табысы және (немесе) өзге де кірісінің үштен бір бөлігі алимент ретінде өндірілсін.

Шешімнің алимент өндіріп алу бөлігі тез арада орындалуға жолдансын.

М. мемлекет пайдасына 991 (тоғыз жүз тоқсан бір) теңге және алимент өндіру бойынша 1280 (бір мың екі жүз сексен) теңге өндірілсін.

М. кәмелетке толмағандар 10 тамыз 2004 жылы туған баласы М. және 08 шілде 2006 жылы туған қызы М. қатысты кәмелетке толмаған балалары бар азаматтар үшiн белгiленген жеңiлдiктер мен мемлекеттiк жәрдемақы алу құқықтарынан айырылсын.

Қазақстан Республикасының Азаматтық іс жүргізу кодексінің 334,335 баптарының талаптарына сәйкес, шешімнің көшірмесі тапсырылған күннен бастап 15 (он бес) күн ішінде Атырау облысының кәмелетке толмағандардың істері жөніндегі мамандандырылған ауданаралық соты арқылы Атырау облыстық сотының азаматтық және әкімшілік істер жөніндегі апелляциялық сот алқасына шағым беруге, наразылық келтіруге болады.

Судья Б.К.И